open-index/open-wikipedia-markdown huggingface dataset:
מירה מוראטי

**מירה מוראטי** (באנגלית: **Mira Murati**; נולדה ב-16 בדצמבר 1988) היא מהנדסת ומנהלת עסקים אמריקאית, ילידת אלבניה. מוראטי שימשה בין היתר כמנהלת הטכנולוגיה הראשית של OpenAI, חברת מחקר הבינה המלאכותית המפתחת את ChatGPT ומוצרי בינה מלאכותית. ב-17 בנובמבר 2023, מונתה למנכ"לית זמנית של החברה. כעבור כמה ימים היא הוחלפה בתפקיד זה על ידי אמט שיר, עד שלבסוף הוחזר סם אלטמן לתפקידו. לאחר רצף האירועים, שבה מוראטי לתפקידה כ-CTO של החברה. בספטמבר 2024 עזבה את OpenAI.

## ראשית חייה וחינוך
מוראטי נולדה ב-16 בדצמבר 1988 בוולורה שבאלבניה. בגיל 16 עברה לבית ספר Pearson United World College of the Pacific בונקובר קנדה וסיימה את לימודיה ב-2005.

בשנת 2012 סיימה תואר ראשון בבית הספר להנדסה תאיר בדארטמות' קולג' בהנדסת מכונות.

## קריירה
בשנת 2011 החלה מוראטי את דרכה כמתמחה בגולדמן זקס, ובשנת 2012 עד 2013 עבדה ב-Zodiac Aerospace.

לאחר מכן עבדה שלוש שנים בטסלה לפני שהצטרפה למג'יק ליפ.

בשנת 2018 הצטרפה ל-OpenAI, ובשלב מסוים הפכה למנהלת הטכנולוגיה הראשית שלה, שם היא מובילה את עבודת החברה על ChatGPT, DALL-E ו-Codex. תחומי האחריות שלה כוללים פיקוח על צוותי המחקר, המוצר והבטיחות של החברה.

בספטמבר 2024 הודיעה מוראטי כי היא עוזבת את OpenAI.

היא תומכת ברגולציה של AI.

בפברואר 2025, מוראטי הקימה חברה שנקראת Thinking Machines Lab (המעבדה למכונות חושבות). היא גייסה לחברה "כוכבים" רבים מתחום הבינה המלאכותית. באפריל 2025, החברה גייסה 2 מיליארד דולר - כולל השקעה של קרן הון הסיכון "אנדרסן והורוביץ", של ממשלת אלבניה ושל גורמים נוספים - לפי שווי של 12 מיליארד דולר. מירה מוראטי שומרת לעצמה (נכון לאוקטובר 2025), זכויות וטו לגבי החלטות במועצת המנהלים של החברה.

במהלך ספטמבר-אוקטובר 2025, החברה פרסמה מאמר ולפיו יש לה דרך לחולל "מודלי שפה גדולים דטרמניסטיים" ומעט שבועות אחר כך, החברה פרסמה מודל ראשון לביצוע "כיול משופר/ חידוד" של מודלי בסיס לאחר שסופקו ללקוחות, כלומר, להתאים את הרשת לעולם תוכן מסוים שמעניין את הלקוח, לאחר שהמודל סיים אימון וכבר סופק. שם המודל "טינקר".

## ראו גם
* סם אלטמן
* אתיקה של בינה מלאכותית

## הערות שוליים

## קישורים חיצוניים

קטגוריה:מנהלות אמריקאיות
קטגוריה:מנהלים אמריקאים
קטגוריה:בוגרי מכללת קולבי
קטגוריה:בוגרות דארטמות' קולג'
קטגוריה:בוגרי דארטמות' קולג'
קטגוריה:עובדי OpenAI
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
דויטשר

קטגוריה:שמות משפחה
קטגוריה:שמות משפחה טופונימיים
קטגוריה:שמות משפחה גרמניים
ז'אק דה מנשה

**ז'אק דה מנשה** (באנגלית: **Jacques de Menasce**; 19 באוגוסט 1905 – 28 בינואר 1960) היה מלחין, פסנתרן ומבקר מוזיקה יהודי אמריקאי ממוצא אוסטרי.

## קורות חיים
ז'אק דה מנשה נולד בבאד אישל, אז בחלק של דוברי הגרמנית ב, למשפחה יהודית עם שורשים במצרים, שם צברו עושר רב כסוחרים ובנקאים ומילאו תפקידים בולטים בקהילה היהודית, שהתרכזה באלכסנדריה. הסופר הקתולי ז'אן דה מנשה הוא גם נצר למשפחה זו, ז'אן היה בן דודו הראשון של אביו של המלחין, אנרי דה מנשה.

אוסקר קוקושקה צייר את דיוקנו של ז'אק דה מנשה, כאשר היה ילד. בצעירותו הוא למד באקדמיה למוזיקה של וינה אצל מורים שכללו את יוזף מרקס, פול פיסק ואמיל פון סאואר, הוא גם זכה לעידוד רב על ידי אלבן ברג, שביזמתו הלחין את הקונצ'רטו הראשון שלו לפסנתר. יצירותיו כוללות שני קונצ'רטו לפסנתר, הסונטה לוויולה ולפסנתר (מנגינות עבריות לכינור ופסנתר), ומחזורי השירים "Quatre "Chansons", "Outrenuit ו-"Pour une Princesse".

## קישורים חיצוניים

## הערות שוליים

קטגוריה:מלחינים אמריקאים במאה ה-20
קטגוריה:מהגרים מאוסטריה לארצות הברית
קטגוריה:מלחינים יהודים אוסטרים
קטגוריה:מלחינים יהודים אמריקאים
קטגוריה:פסנתרנים יהודים אוסטרים
קטגוריה:פסנתרנים יהודים אמריקאים
קטגוריה:מבקרי מוזיקה יהודים
קטגוריה:אמריקאים שנולדו ב-1905
קטגוריה:אמריקאים שנפטרו ב-1960
פאול בנקה

**פאול בנקה** (בגרמנית: **Paul Behncke**; 13 באוגוסט 1869 – 4 בינואר 1937) היה אדמירל גרמני במהלך מלחמת העולם הראשונה, ובלט בעיקר בפיקודו על שייטת אוניות המערכה השלישית של צי הים הפתוח הגרמני במהלך קרב יוטלנד.

## ביוגרפיה
בנקה נולד ב-13 באוגוסט 1869 בליבק, ובגיל 14, בשנת 1883, הצטרף לצי הקיסרי הגרמני. הוא קיבל את הכשרתו הבסיסית על ספינת ההדרכה SMS ניובה. לאחר מכן שירת עד 13 באפריל 1886 בפריגטת הסיירת SMS אליזבת והועלה לדרגת אונטרלויטננט-צור-זי ב-17 באפריל. במשך שנתיים הוא הוצב על סירת התותחים SMS וולף, שהוצבה במזרח אסיה. שם הועלה בנקה לדרגת לויטננט-צור-זי ב-18 בפברואר 1890. לאחר חזרתו הביתה, הוא הועסק כקצין משמרת ב-SMS פרינצס וילהלם עד 24 במרץ 1892. לאחר מכן הוא הועסק לזמן קצר כקצין הראשון ב-SMS ברומר ו-SMS ברמזה לפני שקיבל את הפיקוד על SMS גרמניה ב-4 באוקטובר 1892. ב-1 בנובמבר 1894 הוא הפך להיות שליש בחטיבת המספנות השנייה ולאחר מכן הגיע לפיקוד העליון של הצי. שם הועלה לדרגת קפיטן-לויטננט ב-13 באפריל 1896. מאוקטובר 1897 עד 29 ביוני 1899 הוא היה באקדמיה הימית להכשרה נוספת, שהופסקה רק על ידי תפקיד של חודשיים כקצין ניווט ב-SMS המידאל. אחר כך הוא שירת כקצין תותחנות על גבי האונייה מחופת שריון SMS באיירן ואוניית המערכה SMS קייזר וילהלם השני. בנקה בילה את שבע השנים הבאות במחלקה הצבאית של משרד הצי הקיסרי בברלין. במקביל מונה למפקד הסיירת הקלה SMS פאלקה מ-31 באוקטובר 1903 עד 3 בנובמבר 1905 ולדרגת קורבטנקפיטן ב-15 ביולי 1902. ב-12 בספטמבר 1908 הוא הועלה לדרגת קפיטן צור זי ומונה לראש המחלקה הצבאית. ב-19 בספטמבר 1909 הוא מונה למפקד אוניית המערכה SMS וטין. ב-15 בספטמבר 1910 הוא מונה למפקד אוניית המערכה דרדנוט SMS וסטפאלן. ב-1 באוקטובר 1911 הוא הפך לראש מחלקה באדמירליות של הצי וב-14 ביולי 1914 הועלה לדרגת קונטר-אדמירל.

במהלך מלחמת העולם הראשונה הוא התנגד לתיאוריות של אדמירל אלפרד פון טירפיץ על לוחמת צוללות, ומונה לראש שייטת אוניות המערכה השלישית, שהורכבה משמונה מתשע אוניות המערכה המודרניות ביותר של הצי הגרמני (מסדרות קייזר וקניג). הוא הוביל את הספינות הללו על סיפון אוניית הדגל SMS קניג, והשתתף בקרב יוטלנד, שם נפצע קשה מרסיס פגז. ב-25 בנובמבר 1916 הועלה בנקה לדרגת ויצה-אדמירל, ובמהלך קרב מון סאונד ב-1917 הוא מנע את נסיגת חלק מהצי הרוסי והטביע את אוניית המערכה הרוסית סלאווה. בשנת 1918, לאחר ויתור האדמירל אדוארד פון קאפלה, הוא מונה למזכיר המדינה של משרד הצי הקיסרי, תפקיד בו מילא חודש אחד בלבד לפני ששוחרר מתפקידו.

בנקה חזר לתפקידו לאחר המלחמה, במקום האדמירל אדולף פון טרוטה, ופרש מהצי ב-1924. לאחר פרישתו שימש כנשיא החברה הגרמנית-יפנית.

ב-4 בינואר 1937 הוא מת בביתו בברלין.

## קישורים חיצוניים

* 

## הערות שוליים

קטגוריה:אדמירלים בצי הקיסרי הגרמני
קטגוריה:אדמירלים ברייכסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:גרמנים שנולדו ב-1869
קטגוריה:גרמנים שנפטרו ב-1937
Gotta Move On (שיר של טוני ברקסטון)

"**Gotta Move On**" הוא שיר של הזמרת האמריקאית טוני ברקסטון. הוא נכתב והופק על ידי ברקסטון יחד עם ג'רמיה פלטון וקנת' קובי עבור אלבום האולפן העשירי שלה  (2020), בעוד ההפקה נעשתה על ידי קובי בשם סאונדז, כאשר פול בוטין וברקסטון משמשים כמפיקים קוליים. השיר עוסק במערכת יחסים כושלת וכולל סולו גיטרה של הזמרת . הוא פורסם כסינגל השלישי מתוך האלבום ב-24 באוגוסט 2020, והפך לשירה האחד-עשר של ברקסטון שדורג בראש במצעד שירי ה-R&B למבוגרים.

## הצלחה מסחרית
"Gotta Move On" הגיע למקום הראשון במצעד שירי ה-R&B למבוגרים ב-20 בפברואר 2021, והפך לשירה האחד-עשר ברקסטון ולסינגל השני מ-*Spell My Name* אחרי "Do It" (2020) שעשה זאת, והפך אותה עם אלישה קיז לאישה היחידה שעשתה זאת. ברקסטון החזיקה בעבר בשיא משנת 1996 עד שקיז התעלתה עליה ב-2008 ושמרה על הבעלות הבלעדית על השיא עד 2021. מעבר להצלחתו במצעד שירי ה-R&B למבוגרים, "Gotta Move On" דורג במקום ה-12 במצעד ה-R&B/היפ-הופ איירפליי.

## וידאו קליפ
ברקסטון שיתפה פעולה עם הבמאי מייק הו כדי לצלם קליפ ל-"Gotta Move On" שפורסם באינטרנט ב-23 באוקטובר 2020. בקליפ ה"קולנועי", זוג חווה הפסקה קשה במערכת היחסים שלהם.  משתתפת בקליפ גם כן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי טוני ברקסטון
קטגוריה:שירי H.E.R.
קטגוריה:שירים באנגלית
קטגוריה:וידאו קליפים בשחור-לבן
קטגוריה:שירים על כאב לב
קטגוריה:סינגלים בהוצאת איילנד רקורדס
סויוז 2 (משגר)

**סויוז 2** (ברוסית:**Союз-2**) הוא משגר לוויינים וחלליות רב־שלבי בעל מנוע דלק נוזלי, אשר משמש את רוסיה לשיגור חלליות סויוז, לשיגור חלליות פרוגרס לתחנת החלל הבינלאומית ולשיגורים מסחריים של חברת "סטארסם". כל השיגורים בוצעו מקוסמודרום בייקונור וקוסמודרום פלסצק. שיגורים החלו בשנת 2004.

מטרת הפיתוח היה להחליף בהדרגה משגרים מדגם סויוז U ומולניה לשיגורים לא מאוישים וסויוז FG לשיגורים מאוישים.

המשגר כולל 3 שלבים.

## דגמים
* סויוז 2.1A -השימוש החל בשנת 2004. בדגם זה בוצע החלפת מערכת בקרה למערכת בקרה דיגיטלית.
* סויוז 2.1B - השימוש החל בשנת 2006. בנוסף להחלפת מערכת בקרה, הוחלף מנוע של השלב השני.
* סויוז 2.1V - השימוש החל בשנת 2013. מהווה דגם דו-שלבי מוקטן לשיגור מטען עד 2,800 ק"ג.
* סויוז 2 CT-A  - השימוש החל משנת 2020 מותאם לשיגורים ממרכז החלל הגיאני.
* סויוז 2 CT-B  - השימוש החל משנת 2022 מותאם לשיגורים ממרכז החלל הגיאני.

לאחר פלישת רוסיה לאוקראינה שיגורים ממרכז החלל הגיאני הופסקו.

לשיגור משגר "סויוז 2" הותאמו כני שיגור מס' 16 ו-43 בקוסמודרום פלסצק, 1 ו-31 בקוסמודרום בייקונור. כמו כן נבנו כני שיגור חדשים בקוסמודרום ווסטוצ'ני ובמרכז החלל הגיאני.

## קישורים חיצוניים
* 

* תיאור מאתר סוכנות החלל האירופית
* תיאור באתר היצרן
* תיאור כללי
* תיאור המשגר 

קטגוריה:משגרים רוסים
קטגוריה:תוכנית סויוז
ריצה רב יומית

[ממוזער|רצים ב[מרתון החולות, 2011]]
**ריצה רב-יומית** היא ריצת אולטרה מרתון שבמסגרתה הרץ מוקצב בזמן שבו עליו לרוץ את המרחק הארוך ביותר. על הרץ לתכנן את חלוקת הזמן בין מנוחה וריצה בזמן המרוץ. מרוצי אולטרה מרתון רב יומיים הם מרוצים המתוזמנים לפרק זמן קבוע, למשל 48 שעות, 72 שעות או 6 ימים.

בתחום ריצות הסיבולת הארוכות ניתן להתייחס לשלוש קטגוריות. הראשונה היא ריצת המרתון - 42.2 קילומטרים. השנייה היא האולטרה מרתון שכוללת כל אירוע ריצה שארוך ממרתון סטנדרטי. השלישית היא ריצת האולטרה מרתון הרב-יומית, שבשונה מריצות אחרות היא בדרך כלל מוקצבת בזמן ולא במספר קילומטרים. משך הריצה המינימלי הוא 24 שעות ויכול להגיע גם למספר רב של ימים.

## סוגים
ישנם מרוצים רב-יומיים המתקיימים על מסלולים מעגליים קצרים, כאשר לאורך הדרך מוקמות תחנות סיוע לרצים. ליד המסלול ממוקמים אוהלים שבהם הרצים יכולים לנוח, לישון, להתקלח ולהתארגן. מרוצים אלו מוגבלים בזמן, ועל הרץ לגמוע כמה שיותר קילומטרים בריצה בזמן המוקצב.

סוגים אחרים כוללים מרוצים חוצי יבשות כמו מרוץ חוצה ארצות הברית, שחוצה את ארצות הברית מחוף לחוף, ומרוץ גובי שאורך שבעה ימים. מרתון קלהראי מתקיים במסלול שאורכו 250 קילומטרים במדבר קלהארי ונמשך שבעה ימים. האולטרה מרתון של יוקון מתקיים ביוקון בחורף, ומציע אתגרים בני 430/300/100/26 מיילים. מרוצים רב-יומיים ארוכים יותר כוללים את המרוץ הטרנס-אירופי  מליסבון למוסקבה שהתקיים ב-2003, ובו עברו הרצים מרחק של כ-5,100 קילומטרים. במרוצים הללו המטרה היא בדרך כלל לגמוע את כל המרחק במספר ימים.

מרוצים חד-שלביים הם מרוצים שבהם הרץ מקבל פרק זמן מוקצב שבו יכול לתכנן את הריצה, ולעומתם מרוצים רב שלביים, כמו מרתון החולות או מרוץ גובי, הם מרוצים שבהם הרץ נדרש לעבור מספר קילומטרים מוקצב בכל יום, במשך מספר ימים.

## היסטוריה
תור הזהב של מרוצים רב-יומיים נמשך עד לשנות השבעים והשמונים של המאה ה-19, כאשר המרוצים הללו נערכו במסלולים הנמצאים בתוך מבנה, והוצעו בהם פרסים משמעותיים. בקיץ 1809 רץ רוברט ברקלי אלרדיס  מניומרקט, אנגליה, מייל אחד בכל שעה, ברציפות, עד שהשלים ריצה של 1000 מייל (1600 קילומטרים).

בשנת 1878, סר ג'ון אסטלי  החליט ליצור סדרה של חמישה מרוצים בינלאומיים בני שישה ימים, שנודעו בשם "מרוצי חגורת אסטלי". המרוצים הללו הפכו לנפוצים ביותר בעידן ההוא, ונמשכו מיום שני עד שבת. באחד מהמרוצים הללו גמע האמריקני אדוארד פייסון ווסטון  800 קילומטרים ב-6 ימים בסוג של הליכה תחרותית. בשנות ה-80 של המאה ה-19, רץ צ'ארלס רוול האנגלי 241 ק"מ ביום הראשון של מרוץ בן 6 ימים.

בתחילת שנות ה-90 של המאה ה-19, הציבור החל להתעניין במרוצי אופניים, ואירועי הריצה הרב-יומית הגיעו לסיומם. ההתעניינות גדלה שוב בסוף שנות ה-20, עם הופעת מרוץ חוצה ארצות הברית.

בטווח הארוך דעכה ההתלהבות מהמרוצים הללו, ורק בשנות ה-80 של המאה ה-20 החל להתעורר מחדש העניין באירועי ריצות רב-יומיות. בשנת 1980 אורגן המרוץ הראשון בן שישה ימים בעידן המודרני, במסלול בקליפורניה. בשנים הבאות התקיימו מספר מרוצים רב-יומיים, ביניהם מרוצי אולטרה מרתון מסידני למלבורן שנערכו בין השנים 1983–1991, ומרוץ קולאק בוויקטוריה, אוסטרליה שהתקיים בשנים 1983–2005.

מדי שנה מתקיימים מספר אירועים של ריצות רב-יומיות בארצות הברית הכוללים מרוצים בני שישה ועשרה ימים  ומרוץ 3,100 מייל . כמו כן, מתקיימים אירועי ריצה בני 24 שעות ו-48 שעות בכל רחבי העולם. סדרת מרוצי 4 המדבריות  ומרתון החולות הם בין המרוצים הרב-יומיים הפופולריים ביותר.

## הערות שוליים

קטגוריה:אתלטיקה: ריצות
בן פליפה

**בן פליפה** (נולד ב-1998 במינכן) הוא שחקן קולנוע גרמני.

## ביוגרפיה
בן פליפה נולד במינכן ב-1998.  

## קריירה
פליפה קיבל את תפקידו הראשון בסרט הקצר *ג'ני* שביימה לאה בקר, שהוקרן בבכורה בינואר 2017 בטקס פרס פסטיבל הסרטים מקס אופולס. בשנה שלאחר מכן הוא הופיע בחמישה פרקים של סדרת הטלוויזיה *Hit and Run* בתור בן.

פליפה גילם את יאניק בסדרת הטלוויזיה *Deadline* . בסדרת הדרמה של נטפליקס, "בני טובים" הוא גילם את הנס גסנר בשישה פרקים. פליפה קיבל תפקיד גדול יותר בסרט הדרמה של קונסטנטין הץ " *Gewalten"*, שבו שיחק את התפקיד של לוקאס. הוא הופיע בשישה פרקים של *Der Pass* בשנת 2022.

## פילמוגרפיה
* 2017: ג'ני (סרט קצר)
* 2018: Alpha Boy: Apha-Boy (סרט קצר)
* 2018: Hit and Run (סדרת אינטרנט/טלוויזיה, 5 פרקים)
* 2020: Stichtag ( (סדרת אינטרנט/טלוויזיה, 9 פרקים)
* 2020 הבוס (סדרת טלוויזיה, פרק אחד)
* 2021:בני טובים (סדרת טלוויזיה, 6 פרקים)
* 2021: Gewalten
* 2021: לאהוב אותה (סדרת טלוויזיה, פרק אחד)
* 2022: מעבר הרים (סדרת טלוויזיה, 6 פרקים)
* 2022: Watzmann ermittelt (סדרת טלוויזיה, פרק אחד)
* 2022: SOKO שטוטגרט (סדרת טלוויזיה, פרק אחד)

## קישורים חיצוניים

## הערות שוליים

קטגוריה:שחקני קולנוע וטלוויזיה גרמנים
קטגוריה:גרמנים שנולדו ב-1998
היכל האדמירלים

ממוזער| חזית ה-Admiralspalast
**היכל האדמירלים** (גרמנית: **Admiralspalast**) הוא מבנה תיאטרון בן 1,756 מושבים בפרידריכשטראסה ברובע מיטה בברלין, גרמניה. נפתח בשנת 1910, זהו אחד המקומות הבודדים שהשתמרו בעיר מהעידן שקדם למלחמת העולם השנייה.

הבניין היה מקום בילוי וכלל במקור משטח החלקה, בית מרחץ ציבורי, מסלולי באולינג, בית קפה ובית קולנוע הפתוח יומם ולילה. לאחר מלחמת העולם הראשונה הפך לתיאטרון רביו (החל במופע Drunter und drüber מאת וולטר קולו ובהמשך בהצגת אופרטות).

הבניין ספג נזק קל מהפצצות במלחמת העולם השנייה, לכן הוא שימש כמשכנה של האופרה הממלכתית של ברלין עד לפתיחתו מחדש של בית האופרה הממלכתי של ברלין ב-1955. ב-21–22 באפריל 1946 התקיים בבניין כינוס של המפלגה הסוציאל-דמוקרטית של גרמניה והמפלגה הקומוניסטית של גרמניה באזור הכיבוש הסובייטי, בו הן התאחדו למפלגת האיחוד הסוציאליסטי של גרמניה.

לאיגוד העיתונאים של גרמניה המזרחית היו משרדים בבניין

מופעי הרביו והאופרטות נמשכו תחת השם "תיאטרון מוטרטפול" עד להפסקתם ב-1997.

ב-11 באוגוסט 2006 נפתח התיאטרון מחדש עם "אופרה בגרוש", בבימויו של קלאוס מריה ברנדאואר.

## קישורים חיצוניים

* 

## הערות שוליים

קטגוריה:ברלין: תיאטראות
בלילות (שיר של נאור אורמיה ושרית אביטן)

"**בלילות**" הוא סינגל שהוקלט על ידי הזמרת הישראלית שרית אביטן בהשתתפות הזמר נאור אורמיה. את השיר הוציאה ב-8 בפברואר 2012 לאור חברת התקליטים Mobile1 Music, והוא נכלל כרצועה החמישית באלבום הבכורה של הזמרת, סטייל מיוחד.

## על השיר
"בלילות" נכתב על ידי נתי דבח, והופק על ידי אריק זנטי. הוכן לו וידאו קליפ רשמי, שפורסם בערוץ היוטיוב הרשמי של אביטן ביום צאת השיר. בחלקו הראשון הוא מציג את אורמיה מתהלך ברחובות בלילה, ואחר כך את אביטן יושבת בביתה. נכון ליולי 2023 עומד מונה הצפיות של הקליפ על למעלה מ-1.5 מיליון צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי נאור אורמיה
קטגוריה:שירים בעברית
קטגוריה:שירים על לילות
קטגוריה:סינגלים בהוצאת Mobile1 Music
תני לי סימן (שיר של נאור אורמיה)

"**תני לי סימן**" הוא סינגל שהוקלט על ידי הזמר הישראלי נאור אורמיה. את השיר הוציאה ב-6 ביוני 2011 לאור חברת התקליטים Mobile1 Music, והוא נכלל כרצועה השביעית באלבום האולפן השני של הזמר, תתני קצת ממך.

## על השיר
"תני לי סימן" נכתב והולחן על ידי אורמיה בלבד, ואילו את הפקתו המוזיקלית ביצע תמיר צור. לא הופק לו וידאו קליפ רשמי, אולם קטע אודיו שלו פורסם בערוץ היוטיוב הרשמי של אורמיה ביום צאת השיר. הוא מלווה לתצלום קבוע של אורמיה בעל רקע מטושטש. נכון ליולי 2023 עומד מונה הצפיות של הקליפ על למעלה מ-200 אלף צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי נאור אורמיה
קטגוריה:שירים בעברית
קטגוריה:שירים שהופקו על ידי תמיר צור
קטגוריה:סינגלים בהוצאת Mobile1 Music
מוזיאון פרנקל פרנל

**מוזיאון פרנקל פרנל** הוא מוזיאון לאמנות בעיר צפת שבצפון ישראל. המוזיאון נמצא בביתו לשעבר של האמן הבינלאומי הצרפתי-ישראלי יצחק פרנקל פרנל, המוכר בשמות יצחק פרנקל ואלכסנדר פרנל. המוזיאון נפתח ב-1973 על ידי פרנקל ואשתו הרביעית אילנה פרנל. המוזיאון מציג את יצירותיו של האמן. זהו המוזיאון היחיד המוקדש כולו לפרנקל פרנל.

## הִיסטוֹרִיָה
הבית שבו יושב המוזיאון שיכן לזמן קצר אקדמיה לאמנות במהלך שנות החמישים המוקדמות. פרנקל לימד בבית הספר ואף כינה עצמו "דיקן" האקדמיה. אולם בשנת 1954 עזב את צפת לפריז (למשך 6 שנים).

בשנת 1973 נפתח המבנה לקהל כמוזיאון המציג את עבודותיו של פרנקל משנות ה-20 ועד שנות ה-70. המוזיאון המשיך וממשיך לאחר מותו של פרנקל פרנל ב-1981.

## האומן
פרנקל פרנל היה נדבך חשוב בסצנת האמנות המקומית בישראל לפני ואחרי העצמאות. פרנקל שלמד באקול דה פריז, למד באודסה בשנות העשרה לחייו ולאחר מכן באקול דה לאמנויות יפות ובאקדמיה דה לה גרנד שומייר בשנות ה-20 לחייו.עם שובו לארץ ישראל בשנות ה-20, הביא עמו טכניקות ציור ואת השפעת אסקולת פריז והציור הצרפתי (שהובילו למהפכה של ממש בארץ שעד אז האמנות בה הייתה תחת ההשפעה המוחלטת של בצלאל ואמנות האורינטליסטית), אותם למד בסטודיו שלו (בסיוע ההסתדרות) בין 1925–1929. סטודיו זה הין בין הגורמים שהשפיעו על מעבר מרכז הכובד של האמנות בארץ מירושלים לתל אביב. פרנקל, התגורר בצפת והיה מראשוני האמנים שהתיישבו בעיר הקודש העתיקה. הוא היה ממייסדי מושבת האמנים בצפת.

המוזיאון מורכב מחצר גדולה. קירות החצר כוסו בעבר בציורי קיר (פרסקו) ובתבליטים של פרנקל. עם זאת, רק תבליט אחד שרד.

הבניין שבו נמצא האמנות מקיף את החלק המערבי והצפוני של החצר. הארכיטקטורה המקומית ניכרת בכל המתחם.
ממוזער|326x326 פיקסלים| יצחק פרנקל, בחצר ביתו. שנות ה-50.

## אמנות ואוסף
המוזיאון מארח מגוון יצירות אמנות של פרנקל פרנל. המוקדם ביותר משנות ה-20 ועד ימיו האחרונים של האמן ב-1981. אוסף המוזיאון מורכב ממגוון רחב של סגנונות. מאמנות מופשטת וקוביסטית משנות ה-20 ועד אקספרסיוניזם משנות ה-70.

יתר על כן, במוזיאון יצירות נוספות הקשורות לעיסוקו האמנותי של פרנקל. מסקיצות של תחפושות ותפאורה עבור מחזות בולטים (בעיקר במשנות ה-30 וה40) ועד כרזות של תערוכות.

## קישורים חיצוניים

* 

## הערות שוליים

פרנקל פרנל
פרנקל
פרנקל פרנל
פרנקל פרנל
כריסטיאן פרוכטל

**כריסטיאן פרוכטל** (בגרמנית: **Christian Früchtl**; נולד ב-28 בינואר 2000 בבישופסמייס שבגרמניה) הוא כדורגלן גרמני המשחק בעמדת השוער בקבוצת לצ'ה מהסרייה א'.

## קריירת מועדונים
פרוכטל גדל במחלקות הנוער של SV בישופסמייס, SpVgg גרון-וייס דגנדורף ובאיירן מינכן. בשנת 2017 החל לשחק בקבוצת המילואים של באיירן מינכן.

ב-7 באוגוסט 2020 הושאל פרוכטל למשך עונת  לנירנברג מהבונדסליגה השנייה. הוא שימש כשוער מחליף, ולא שיחק במשך כל תקופת ההשאלה.

לקראת עונת 2021/2022 חזר פרוכטל לבאיירן מינכן. ב-14 במאי 2022 ערך את הופעתו היחידה בקבוצה הראשונה של המועדון, בתיקו 2-2 נגד וולפסבורג במסגרת המחזור ה-34 בבונדסליגה.

ב-15 ביוני 2022 חתם פרוכטל באוסטריה וינה מהבונדסליגה האוסטרית. בעונתו הראשונה במועדון ערך 34 הופעות ליגה.

ב-25 ביוני 2024 חתם בלצ'ה.

## קריירה בינלאומית
פרוכטל היה חלק מסגל נבחרת גרמניה עד גיל 21 בטורניר אליפות אירופה עד גיל 21 בשנת 2023.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני באיירן מינכן
קטגוריה:כדורגלני נירנברג
קטגוריה:כדורגלני אוסטריה וינה
קטגוריה:כדורגלני לצ'ה
קטגוריה:גרמנים שנולדו ב-2000
משהו אמיתי, Pt. 1

"**משהו אמיתי, ''Pt. 1**''" הוא המיני-אלבום הראשון של הזמר-יוצר הישראלי נאור אורמיה. את האלבום הוציאה ב-5 במרץ 2020 חברת התקליטים די-מיוזיק. הוא מונה שלוש רצועות חדשות – "משהו אמיתי", "רוקדת בשבת" ו"אור וחושך" – ורמיקס מועדונים לראשון ביניהם. אורכה של היצירה עומד על 12 דקות ועשרים ושבע שניות.

## רשימת רצועות

## הערות שוליים

קטגוריה:מיני-אלבומים בעברית
קטגוריה:אלבומי חברת די-מיוזיק
אהבה מדרגה ראשונה

**אהבה מדרגה ראשונה**, הוא סרט טלוויזיה ישראלי משנת 1997 בבימויו של עקיבא טבת לפי תסריט של שירלי רם עמית, עם אלון אבוטבול, חנה אזולאי-הספרי ודפנה רכטר בתפקידים הראשיים.

העלילה היא על חוקר משטרה שחוקר פרשת רצח של זוג שמקיים בחשאי קשר מיני מחוץ לגדר הנישואין.

הופק עבור חברת ICP לערוץ 3, בהפקת "רול תקשורת" וצולם ברובו בתחנת משטרה בבית שמש.

## תקציר העלילה
רפ"ק רזי בכור (אלון אבוטבול) הוא קצין חוקר במשטרת ישראל. הוא נשוי למאירה (דפנה רכטר), היא מרצה לקרימינולוגיה באוניברסיטת בר-אילן והם עוברים ביחד טיפולי פוריות בניסיון להוליד. חיי הנישואין שלהם הם שברירים לאור כישלון טיפולי הפוריות בגלל זרעו הלקוי של רז.

רז מקבל הודעה על מציאת שתי גופות של בחורה ובחורה ב"יער בית שמש". הוא ממהר לשם ומתחיל בחקירה ביחד עם הקצין החוקר נח זמיר (אלון נוימן). במהרה מסתבר שהנרצחים הם אתי אטיאס (דפנה דקל) ואבנר רונן (גיל פרנק) מבית שמש. הם לא היו נשואים ובעלה של אתי, משה אטיאס (מיקי בן הרוש), ואשתו של אבנר, סימה רונן (לאשה שמשוני), טוענים שלא ידעו על הקשר בין שני בני הזוג אך עד מהרה מתגלה שלא דברו אמת.

מפקד התחנה בבית שמש סנ"צ גדליה רביב (זאב שמשוני) לוחץ על רז וצוותו להגיע במרה לפתרון הרצח בגלל לחץ המפכ"ל ודעת הציבור בישראל.

בנו של אבנר, דניאל (ערן קרייף) מנסה להתאבד ואמו סימה מתוודה כי היא ידעה על הרומן של בעלה ולכן רצחה אותם אך רז לא מאמין לה ובטוח כי היא רוצה לחפות על בנה.

בבית אטיאס הוא פוגש בנאוה עבאדי (חנה אזולאי-הספרי) קצינה בצה"ל שצולעת לאחר תאונת דרכים, שהייתה חברה של אתי. סימה מספרת לו כי שכרה חוקר פרטי שצילם את הזוג הבודד. רז מצליח לקבל מאשתו של החוקר, נירה (צופית גרנט) את התמונות ומסתבר לו שהזוג קיים את פגישותיו בדירתה של נאוה.

המתח בין רז לגדליה גובר ונובע גם מפרשה בעבר שהם חקרו, של עציר שנדון למאסר עולם למרות שהיה לו אליבי מוצק והוא התאבד בכלא. הכתבת איילה (איילה חסון) מגיעה לתחקר את רז בנושא זה אך הוא מתחמק מתשובות.

רז שקוע בעבודה והיחסים עם מאירה מתקררים. נאוה מוסרת שהסכימה לתת חדר בדירתה לזוג האוהבים וכי פעם אחת התפרץ לשם משה אטיאס והכה את אבנר. רז אוסר את משה אטיאס באשמת רצח ומפעיל עליו לחץ נפשי ופיזי ללא תועלת. גדליה מורה לשחרר אותו.

לבסוף מוצאים פלסטיני בעזרת איכון הטלפון הסלולרי שלו שהיה במקום הרצח ולאחר חקירה במכות הוא מודה ו"משחזר" את הרצח. תיק החקירה נסגר אך רז משוכנע שזה לא הוא. הוא לוחץ על גדליה ואומר לו שאם יסרב, יגלה את חלקו בפרשת האסיר שהתאבד ואם יצליח הוא יפרוש מהמשטרה. גדליה נכנע ונותן לו עוד 24 שעות. רז חוקר את נאוה שאומרת לו שהיא בהריון ממנו והיא תפרסם זאת אך היא נשברת לאחר שהוא מגלה לה שהוא עקר. היא מגלה שאחרי שמשה הכה את אבנר היא התחילה לקיים יחסים עם אבנר בדירתה וכאשר אבנר חזר לאתי היא ארבה להם ורצחה אותם ביער. רז פורש ומאירה מקבלת אותו שוב בחיוך.

## צוות השחקנים

## קישורים חיצוניים

קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי 1997
קטגוריה:סרטי פשע ישראליים
לוקה סטויקוביץ'

**לוקה סטויקוביץ**' (בקרואטית: **Luka Stojković**; נולד ב-28 באוקטובר 2003 בזאגרב שבקרואטיה) הוא כדורגלן קרואטי המשחק בעמדת הקשר ההתקפי בקבוצת דינמו זאגרב מליגת העל הקרואטית.

## קריירת מועדונים
סטויקוביץ' גדל במחלקת הנוער של לוקומוטיבה זאגרב. בשנת 2021 החל לשחק בקבוצה הבוגרת של המועדון במסגרת ליגת העל הקרואטית.

## קריירה בינלאומית
סטויקוביץ' היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2023, וערך שתי הופעות בטורניר.

## קישורים חיצוניים

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני לוקומוטיבה זאגרב
קטגוריה:כדורגלני דינמו זאגרב
קטגוריה:קרואטים שנולדו ב-2003
Homesick

"**Homesick**" הוא סינגל שיווקי של הזמרת הבריטית, דואה ליפה, המופיע באלבום האולפן הראשון שלה, *[[Dua Lipa (אלבום)|Dua Lipa]]*. השיר נכתב על ידי דואה ליפה וכריס מרטין, והופק על ידי ביל רחקו. השיר יצא ב-1 בדצמבר 2017 בהוצאת חברת התקליטים וורנר רקורדס.

נכון לאוגוסט 2023, השיר הושמע למעלה מ-11 מיליון פעמים ביוטיוב, ולמעלה מ-232 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:בלדות משנות ה-2010
ארטוראס פאולאוסקאס

**ארטוראס פאולאוסקאס** (; ) הוא פוליטיקאי ליטאי. ששימש כיושב ראש הסיימאס, בשנים 2000–2006, וכיהן כנשיא ליטא בפועל בין ה-6 באפריל 2004 ל-12 ביולי 2004.
## ביוגרפיה
פאולאוסקאס סיים את לימודיו באוניברסיטת וילנה עם תואר במשפטים בשנת 1976. לאחר מכן עבד כחוקר ותובע. הוא כיהן כסגן התובע הכללי של ליטא בשנים 1987 עד 1990, ולאחר מכן כתובע הכללי של ליטא מ-1990 עד 1995. לאחר שכהונה זו הסתיימה חזר שוב לשמש כסגן התובע הכללי בין השנים 1995 עד 1997 ועסק בפרקטיקה משפטית פרטית מ-1997 עד 2000.

פאולאוסקאס נכנס לפוליטיקה כאשר התמודד על נשיאות ליטא בבחירות של 1997–1998. הוא נתמך על ידי הנשיא היוצא אלגירדס ברזאוסקאס אך הפסיד בסיבוב השני בפער קטן לולדאס אדמקוס כאשר הוא זכה ב-49.6% מהקולות ואדמקוס זכה ב-50.4%. לאחר מכן הקים את מפלגת האיחוד החדש (סוציאל ליברלים), והפך ליושב ראש שלה ב-25 באפריל 1998. מפלגה זו זכתה ל-19.6% מהקולות בבחירות לפרלמנט בשנת 2000. בעקבות בחירות אלה, הוא הפך ליושב ראש סיימאס ב-19 באוקטובר 2000.

לאחר הדחתו של הנשיא רולנדס פקסס ב-6 באפריל 2004, נכנס פאולאוסקאס לתפקיד הנשיא בפועל של ליטא עד שהתקיימו בחירות מוקדמות וואלדס אדמקוס שהתמודד שוב, ניצח בהן ונבחר שוב לנשיא.

ב-11 באפריל 2006 הודח פאולוסקאס מתפקידו כיושב ראש הסיימאס ב-94 קולות (רק 11 חברי פרלמנט הצביעו נגד). מפלגתו האיחוד החדש (סוציאל ליברלים) לא השתתפה בבחירות. את פאולוסקאס ירש ויקטוראס מונטיאנס.

פאולוסקאס נבחר לתפקיד השר לאיכות הסביבה של ליטא על ידי ראש הממשלה גדימינאס קירקילאס בסוף ינואר 2008. כשר, הוא הצהיר במאי 2008 בישיבת ועדת האומות המאוחדות לפיתוח בר קיימא התומכת בשימוש במשאבי אנרגיה מתחדשת.

בשנת 2015, דיווחו כלי התקשורת כי פאולאוסקאס נכלל ברשימה השחורה הרוסית של אנשים בולטים מהאיחוד האירופי שאינם מורשים להיכנס למדינה.

בשנת 2015 קרא פאולוסקאס לאסור בורקה בליטא.

## קישורים חיצוניים

קטגוריה:נשיאי ליטא
קטגוריה:חברי הסיימאס
קטגוריה:שרי ממשלת ליטא
קטגוריה:עורכי דין ליטאים
קטגוריה:בוגרי אוניברסיטת וילנה
קטגוריה:ילידי 1953
Boys Will Be Boys

"**Boys Will Be Boys**" הוא שיר של הזמרת הבריטית, דואה ליפה, המופיע באלבום האולפן השני שלה, *[[Future Nostalgia]]*. השיר נכתב על ידי דואה ליפה, קנדי לייקן, ג'סטין טרנטר וג'ייסון אביגן והופק על ידי קוז. השיר יצא ב-27 במרץ 2020 בהוצאת חברת התקליטים וורנר רקורדס.

נכון לאוגוסט 2023, השיר הושמע למעלה מ-8.8 מיליון פעמים ביוטיוב, ולמעלה מ-114 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי ג'ייסון אביגן
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי דואה ליפה
קטגוריה:שירים שנכתבו על ידי קנדי לייקן
קטגוריה:שירים עם נושאים פמיניסטיים
קטגוריה:בלדות משנות ה-2020
קטגוריה:בלדות פופ
קטגוריה:שירי בארוק פופ
גבריאל וידוביץ'

**גבריאל וידוביץ**' (בגרמנית ובקרואטית: **Gabriel Vidović**; נולד ב-1 בדצמבר 2003 באאוגסבורג שבגרמניה) הוא כדורגלן גרמני-קרואטי המשחק בעמדת קשר הכנף בקבוצת באיירן מינכן מהבונדסליגה.

## קריירת מועדונים
וידוביץ' גדל במחלקות הנוער של אאוגסבורג ובאיירן מינכן. בשנת 2021 החל לשחק בקבוצת המילואים של באיירן מינכן. ב-14 באפריל 2022 ערך את הופעת הבכורה שלו בקבוצה הראשונה של המועדון, בניצחון 3-0 על ארמיניה בילפלד במסגרת המחזור ה-30 בבונדסליגה לעונת 2021/2022. הוא ערך שלוש הופעות ליגה בעונה זו, בה זכתה באיירן מינכן באליפות גרמניה.

ב-30 באוגוסט 2022 הושאל וידוביץ' למשך עונת 2022/2023 לויטסה ארנהם מליגת העל ההולנדית. ב-4 בספטמבר ערך את הופעת הבכורה שלו במועדון, בניצחון 1-0 על חרונינגן במסגרת המחזור החמישי בליגה. ב-22 באוקטובר הבקיע את שער הבכורה שלו במועדון, בניצחון 2-1 על אמן במסגרת המחזור ה-11 בליגה. הוא ערך 25 הופעות ליגה במהלך תקופת ההשאלה, בהן הבקיע ארבעה שערים.

ב-30 באוגוסט 2023 הושאל וידוביץ' שוב, הפעם לדינמו זאגרב מליגת העל הקרואטית. השאלה זו הייתה לתקופה של שנה, עם אופציה לרכישה בסיום ההשאה. וידוביץ' הבקיע שבעה שערי ליגה ב-27 הופעות בעונת 2023/24, וזכה עם הקבוצה בדאבל מקומי, אך אופציית הרכישה לא מומשה, והוא חזר בתום העונה לבאיירן מינכן.

ב-30 באוגוסט 2024 הושאל וידוביץ' בפעם השלישית, והפעם למיינץ 05 מהבונדסליגה. וידוביץ' ערך במיינץ הופעה אחת בלבד, וחזר לבאיירן מינכן בפברואר 2025.

## קריירה בינלאומית
וידוביץ' היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2023, וערך שתי הופעות בטורניר.

## תארים
;באיירן מינכן
* אליפות גרמניה (1): 2021/2022, 2024/2025

;דינמו זאגרב
* אליפות ליגת העל הקרואטית: 2023/24
* הגביע הקרואטי: 2023/24

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני באיירן מינכן
קטגוריה:כדורגלני ויטסה ארנהם
קטגוריה:כדורגלני דינמו זאגרב
קטגוריה:כדורגלני מיינץ 05
קטגוריה:גרמנים שנולדו ב-2003
קטגוריה:קרואטים שנולדו ב-2003
תחנת שלמה

**תחנת שַלְמָה** היא אחת מהתחנות של הקו האדום ברכבת הקלה בתל אביב. מיקומה בשדרות ירושלים 15 בסמוך לדרך שלמה בתל אביב-יפו. בתחנה עוברים מסלולי השירות R1 ו-R2.

## היסטוריה
באוגוסט 2014 החל לפעול קו 1 של חברת דן, כאשר הוא משמש כקו מקדים לרכבת הקלה. ב-2015, החלו בכריית המנהרה, ובסלילת תוואי המסילה של הדנקל - הקו האדום. חברת סולל בונה יחד עם חברת CRTG  הסינית זכו במכרז לבניית המנהרות והתחנות בחלק המערבי של הקו

תחנת שלמה נבנתה עד 2021, וב-21 באוקטובר באותה שנה, נת"ע ביצעה נסיעת מבחן ראשונה לכל אורך הקו.

ב-18 באוגוסט 2023, עם השקת הקו האדום נפתחה התחנה לקהל הרחב.

## גלריה

קובץ:Platform Number 1 At Shalma (Salame) Station 01.jpg|רציף מספר 1
קובץ:Platform Number 1 At Shalma (Salame) Station 04.jpg|רכבת נכנסת לרציף מספר 1
קובץ:Platform Number 2 At Shalma (Salame) Station.jpg|רציף מספר 2
קובץ:Platform Number 1 At Shalma (Salame) Station 05.jpg|רכבת ברציף מספר 1


## קישורים חיצוניים

## הערות שוליים

שלמה, תחנת
Jewish Girl

***Jewish Girl*** הוא אלבום האולפן השלישי של הזמרת הישראלית אדרת. את האלבום הוציאה בשנת 2008 לאור חברת התקליטים "היט רקורדס ותקשורת", וזוהי יצירתה המוזיקלית הראשונה שלה בשפה האנגלית. הוא נחל הצלחה אדירה ב. השיר "Say No More" אף דורג במקום הראשון באותו מצעד.

גם השיר "Extraordinaire" זכה להצלחה כאשר נבחר לאחד מארבעת השירים הטובים ביותר בתחנת הרדיו הלבנונית "Beirut Nights".

## רשימת רצועות

## הערות שוליים

קטגוריה:אלבומי אדרת
קטגוריה:אלבומים באנגלית
Say No More (שיר)

"**Say No More**" הוא סינגל שהוקלט על ידי הזמרת הישראלית אדרת. את השיר הוציאה ב-8 באפריל 2008 לאור חברת התקליטים היט רקורדס ותקשורת, והוא נכלל כרצועה השנייה באלבום האולפן השלישי של הזמרת, *[[Jewish Girl]]*.

## על השיר
"Say No More" נכתב, הולחן והופק על ידי אדרת לבדה. הוא יצא לאור כארבע שנים לפני הוצאת האלבום בו הוא נכלל. הווידאו קליפ הרשמי שלו צולם במהלך הופעתה במצעד הגאווה בתל אביב לשנת 2009. הוא הפך ללהיט בלבנון, ודורג במקום הראשון במצעד הפזמונים במדינה. על מנת לקדמו יצאו שני רמיקסים שלו משל דביר הלוי ואבירם דיין.

## מיקומי שיא

## היסטוריית יציאות לאור

## הערות שוליים

קטגוריה:שירי אדרת
קטגוריה:שירים באנגלית
קטגוריה:סינגלים בהוצאת פונוקול
Extraordinaire

"**Extraordinaire**" (בעברית: "**יוצא דופן**") הוא סינגל שהוקלט על ידי הזמרת הישראלית אדרת. את השיר הוציאה בשנת 2011 לאור חברת התקליטים היט רקורדס ותקשורת, והוא נכלל כרצועה השלישית באלבום האולפן השלישי של הזמרת, *[[Jewish Girl]]*.

## על השיר
שם השיר "Extraordinaire" והמשפט הפותח את הפזמון "Quelle atmosphere c'est extraordinaire" הובא כרעיון של אדרת ונכתבו המילים יחד עם אוולין כץ בהתאם ללחן שחיברה אדרת. את הפקתו ביצעה לצד ויקטור ליברסקי ודביר הלוי, שהוציא בעבר את הרמיקס הרשמי ל-"Say No More". לא הופק לו ווידאו קליפ רשמי, אך קטע אודיו שלו פורסם בערוץ היוטיוב הרשמי של אדרת ב-16 ביוני 2011.

הוא הפך ללהיט בלבנון, ודורג במקום הרביעי במצעד הפזמונים במדינה. על מנת לקדמו יצאה רמיקס רדיו אחד.

## מיקומי שיא

## היסטוריית יציאות לאור

## הערות שוליים

קטגוריה:שירי אדרת
קטגוריה:שירים באנגלית
קטגוריה:סינגלים בהוצאת פונוקול
May There Be Peace (Sephardic Piyutim & Ladino Songs)

***May There Be Peace (Sephardic Piyutim & Ladino Songs)*** (בעברית: **יהי שלום (פיוטים ספרדיים ושירי לאדינו)**) הוא אלבום הבכורה של זמרת האופרה הישראלית יעלה אביטל. הוא חלק מטרילוגיה של שתי יצירות מוזיקליות משותפות עם נגן הלאוטה דניאל עקיבא. הוא יצא לאור באופן עצמאי, וכלולים בו שירי אופרה מסגנון לאדינו ומספר פיוטים ספרדיים.

## רשימת רצועות

## הערות שוליים

קטגוריה:אלבומי בכורה מ-2023
קטגוריה:אלבומים משותפים
קטגוריה:אלבומים באנגלית
Make Me a River (Poete's Poems)

***Make Me a River (Poete's Poems)*** (בעברית: **הפוך אותי לנהר (שיריו של משורר)**) הוא אלבום האולפן השני של זמרת האופרה הישראלית יעלה אביטל. הוא יצא לאור באופן עצמאי, וכלולים בו מספר פואמות אפיות של משוררים ידועי-שם. הוא חלק מטרילוגיה של שתי יצירות מוזיקליות משותפות עם נגן הלאוטה דניאל עקיבא. היצירה הראשונה בסדרה פורסמה יום לפני כן, והיא נקראת *[[May There Be Peace (Sephardic Piyutim & Ladino Songs)]]*.

## רשימת רצועות

## הערות שוליים

קטגוריה:אלבומים משותפים
קטגוריה:אלבומים באנגלית
בלי עין הרע (אלבום של אדרת)

"**בלי עין הרע**" הוא אלבום הבכורה של הזמרת הישראלית אדרת. את האלבום הוציאה בשנת 2001 לאור חברת התקליטים הליקון. זוהי יצירה מוזיקלית המספרת על חייה של אדרת באמצעות שילוב בין פופ אלקטרוני לבין מוטיבים אתניים עם מוזיקה עכשווית.

## ביקורות
בפורום *[[GoGay]]* נכתב על ידי מושיקו כי נכללים באלבום מספר רב של להיטים קליטים ומעניינים. אולם הוא ציין כי הפקתם לא טובה, והסביר כי זו הסיבה לחוסר ההצלחה שנחל. בנוסף, טען כי המהלכים השיווקיים שבוצעו כדי לקדם את בלי עין הרע לא ניצלו היטב את הסיקורים התקשורתיים שצברה אדרת כזמרת טרנסג'נדרית ישראלית. השיר "סוף דבר" תואר כ"דאנס משובח".

שיר הנושא מתוך האלבום, "בלי עין הרע", זכה להצלחה מתונה וצולם לו וידאו קליפ נלווה, בבימויו של דודי אוחיון.

## רשימת רצועות

## הערות שוליים

קטגוריה:אלבומי בכורה מ-2001
קטגוריה:אלבומי אדרת
קטגוריה:אלבומים בעברית
קטגוריה:אלבומי חברת הליקון
קומה עשירית

"**קומה עשירית**" הוא אלבום האולפן השני של הזמרת הישראלית אדרת. את האלבום הוציאה בשנת 2005 לאור חברת התקליטים הפיל. כל רצועותיו נכתבו, הולחנו והופקו על ידי אדרת לבדה. באלבום בלט השיר "קח אותי גבוה" שהופץ כסינגל על גבי תקליטור ביחד עם שיר נוסף.

סינגלים נוספים שיצאו מתוך האלבום, "דואה" ו"אוורסט" זכו להשמעות ברדיו האזורי בישראל.

## רשימת רצועות

## הערות שוליים

קטגוריה:אלבומי אדרת
קטגוריה:אלבומים בעברית
בוקר טוב (שיר)

"**בוקר טוב**" הוא שיר שהוקלט על ידי הזמרת-יוצרת הישראלית דיקלה. הוא יצא לאור באוגוסט 2000, על ידי חברת התקליטים הד ארצי, כסינגל המוביל מתוך אלבום הבכורה שלה, אהבה מוסיקה (2000) וכסינגל הבכורה שלה. את השיר כתבו והלחינו דיקלה ומשה לוי, להפקה של רן שם טוב.

השיר הגיע למקום העשירי במצעד העברי השבועי של רשת ג'.

## רקע וכתיבה
השיר נכתב והולחן על ידי דיקלה ומשה לוי והופק על ידי רן שם טוב. השיר הפך לאחד מהשירים המזוהים ביותר עם הזמרת ולתקופה היה המצליח ביותר שלה. במצעד העברי השבועי של רשת ג' דורג בשיאו בעשירייה הפותחת והיה הראשון שלה שעשה זאת. בסך הכול, שהה במצעד במשך חמישה שבועות.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-145 אלף השמעות.

## וידאו קליפ
האודיו של "בוקר טוב" הועלה לערוץ היוטיוב של מוזיקה ישראלית ב-2 בינואר 2012.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2000
קטגוריה:סינגלי בכורה מ-2000
קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שנכתבו על ידי משה לוי
קטגוריה:שירים שהולחנו על ידי דיקלה
קטגוריה:שירים שהולחנו על ידי משה לוי
קטגוריה:שירים שהופקו על ידי רן שם טוב
קטגוריה:שירים על בוקר
קטגוריה:סינגלים בהוצאת הד ארצי
באלדורז גייט 3

**באלדורז גייט 3** (באנגלית: **Baldur's Gate 3**) הוא משחק וידאו מסוגת משחקי תפקידים שפותח ופורסם על ידי אולפני לאריאן . זהו המשחק הראשי השלישי בסדרת באלדורז גייט, המבוססת על מערכת משחקי התפקידים השולחניים של מבוכים ודרקונים. גרסה חלקית של המשחק שוחררה בפורמט גישה מוקדמת עבור macOS, Windows ושירות הקלאוד גיימינג של גוגל, Stadia, ב-6 באוקטובר 2020. המשחק נשאר בגישה מוקדמת עד ליציאתו המלאה ב-Windows ב-3 באוגוסט 2023. גרסת הפלייסטיישן 5 הושקה בתאריך ה-6 בספטמבר 2023. גרסת ה-Xbox Series X/S הושקה בתאריך ה-7 בדצמבר 2023. גרסת Stadia בוטלה בעקבות סגירתה של Stadia. המשחק זכה לשבחים משמעותיים עם השחרור.

בשנת 2025, מגזין רולינג סטון דירג את המשחק במקום ה-19 ברשימת 50 משחקי הוידאו הגדולים בכל הזמנים.

## קישורים חיצוניים

* 
* 

* 

## הערות שוליים

קטגוריה:משחקי תפקידים ממוחשבים
קטגוריה:משחקי וידאו משנת 2023
קטגוריה:משחקי Windows
קטגוריה:משחקי macOS
יחסי אינדונזיה–אנגולה

**יחסי אינדונזיה–אנגולה** הם היחסים הבילטרליים בין אינדונזיה לבין אנגולה. שתי המדינות כוננו את היחסים הדיפלומטיים ב-2001. אנגולה מיוצגת באינדונזיה על ידי השגרירות שלה בסינגפור. אינדונזיה מיוצגת באנגולה על ידי השגרירות שלה בווינדהוק, נמיביה.

## היסטוריה
אינדונזיה ואנגולה חולקות היסטוריה משותפת של קולוניאליזם ומאבק לעצמאות. שתי המדינות היו חלק מהמדינות הבלתי-מזדהות ועזרו זו לזו בקידום מטרותיהן בפורומים בינלאומיים. אינדונזיה תמכה במאבקה של אנגולה נגד האפרטהייד בדרום אפריקה ובמאבקה נגד קבוצות בדלניות. אנגולה תמכה בריבונותה של אינדונזיה על מזרח טימור ובטענותיה של אינדונזיה לשליטה על שטחים באזור ים סין הדרומי.

## יחסים כלכליים
אנגולה היא השותפה הכלכלית השלישית בגודלה של אינדונזיה בקרב המדינות האפריקאיות שמדרום לסהרה, אחרי דרום אפריקה וניגריה. ב-2016 עמד שווי הסחר בין שתי המדינות על 290 מיליון דולר אמריקאי. אינדונזיה ייצאה לאנגולה שמן דקלים, מרגרינה, מכשירי חשמל ביתיים, טקסטיל, ריהוט, כפפות, גפרורים וניירות. עם זאת, הסחר בין שתי המדינות הצטמצם ב-62% מ-2015, עקב ההאטה בכלכלה העולמית והצניחה במחירי הנפט. משום כך, הציעה אינדונזיה לאנגולה ב-2017 לחתום על הסכם לשם שיפור יחסיהן הכלכליים.

אינדונזיה ואנגולה העמיקו את שיתוף הפעולה ביניהם בתחומים שונים, כגון גז טבעי, תעשייה ובנייה. אינדונזיה הציעה לאנגולה עזרה בהפקת שמן דקלים. היא סייעה לה גם במפעלים שהיו בבעלות המדינה, כגון קרונות רכבת ופעילות באירוספייס.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דרום אפריקה – מוזמביק

**יחסי דרום אפריקה–מוזמביק** הם היחסים הבילטרליים בין דרום אפריקה לבין מוזמביק. היחסים בין שתי המדינות החלו בשנת 1928, בעידן הקולוניאלי, כאשר נחתמו הסכמים רשמיים הנוגעים לענייני עבודה, תחבורה ומסחר, בין איחוד דרום אפריקה לבין האימפריה הפורטוגזית שייצגה את מוזמביק הפורטוגזית.

ב-18 ביולי 1998 נישאה גראסה מאשל , הגברת הראשונה של מוזמביק בין השנים 1975 ל-1986, לנשיא דרום אפריקה הראשון לאחר תקופת האפרטהייד, נלסון מנדלה, ביום הולדתו ה-80. הם נשארו נשואים עד ליום מותו של מנדלה ב-5 בדצמבר 2013, בגיל 95. לפני נישואיה למנדלה, הייתה מאשל נשואה לנשיא הראשון של מוזמביק, סמורה מאשל, שנהרג בהתרסקות מטוס ב-19 באוקטובר 1986, בגיל 53.

על אף שדרום אפריקה שולטת באזור מבחינת משאבים כלכליים וכוח צבאי, מוזמביק נחשבת לשנייה בחשיבותה באפריקה הדרומית, ולשותפה מכרעת של דרום אפריקה.

## היסטוריה
בתקופת האפרטהייד נהנו דרום אפריקאים לבנים וכמוהם לבנים תושבי מוזמביק (שהייתה אז בשליטת פורטוגל) מיחסים קרובים מאוד במהלך התקופה הקולוניאלית. כאשר דרום אפריקה יישמה את חוקי האפרטהייד, לורנסו מארקש, בירת מוזמביק, הפכה ליעד עבור לבנים רבים כדי לברוח ממדיניותה החברתית והשמרנית של ממשלת האפרטהייד. כשמוזמביק קיבלה עצמאות מפורטוגל בשנת 1975, אלפי לבנים ילידי מוזמביק חצו את הגבול לדרום אפריקה, וצאצאיהם הם היום פורטוגזים דרום אפריקאים.

בתקופת האפרטהייד חיו בני שנגאן או צונגה משני צידי הגבול בין שתי המדינות. תנועה של אנשים שחורים התקיימה בין שתי המדינות במידה רבה, בשל אפשרות העסקתם של תושבי מוזמביק במכרות בדרום אפריקה. מעבר של בני שנגאן למוזמביק מדרום אפריקה דרך מעבר הגבול סייע לכלכלתה של מוזמביק.

במהלך מלחמת האזרחים במוזמביק (1977-1992) מילאה דרום אפריקה תפקיד משמעותי בשיתוף הפעולה עם מוזמביק. היא תמכה בתנועת הימין המורדת רנמו, והתנגדה לתנועת השמאל השולטת פרלימו. ב-1984 חתמו מוזמביק ודרום אפריקה על הסכם לשם סיום המעורבות של האחרונה במלחמת האזרחים, אך זו המשיכה באש נמוכה עד 1994.

לאחר תקופת האפרטהייד פעלו כוחות ההגנה של דרום אפריקה בשיתוף פעולה עם צבא מוזמביק במרידה מקומית שהתקיימה במוזמביק ב-2017. חיל הים של דרום אפריקה אף סייע בשמירה על חופי מוזמביק מפני שוד ימי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ואנדרסון (כדורגלן יליד 2001)

**ואנדרסון דה אוליביירה קמפוס** (בפורטוגזית: **Vanderson de Oliveira Campos**; נולד ב-21 ביוני 2001 ברונדונופוליס שבברזיל) הוא כדורגלן ברזילאי המשחק בעמדת המגן הימני בקבוצת מונקו מליגת העל הצרפתית ובנבחרת ברזיל.

## קריירת מועדונים
ואנדרסון גדל במחלקות הנוער של אוניאו רונדונופוליס, ריו ברנקו וגרמיו. הוא ערך 47 הופעות ליגה במדי הקבוצה הבוגרת של גרמיו במסגרת ליגת העל הברזילאית, בהן הבקיע חמישה שערים.

ב-1 בינואר 2022 חתם ואנדרסון על חוזה לחמש שנים וחצי במונקו מליגת העל הצרפתית. ב-9 בינואר ערך את הופעת הבכורה שלו במועדון, בתיקו 0-0 נגד נאנט במסגרת המחזור ה-20 בליגה לעונת 2021/2022. ב-23 בינואר הבקיע את שער הבכורה שלו במועדון, בהפסד 3-2 למונפלייה במסגרת המחזור ה-22 בליגה.

## קריירה בינלאומית
ב-17 ביוני 2023 ערך ואנדרסון את הופעת הבכורה שלו בנבחרת ברזיל, בניצחון 4-1 על נבחרת גינאה במשחק ידידות.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:כדורגלני גרמיו
קטגוריה:כדורגלני מונקו
קטגוריה:כדורגלני נבחרת ברזיל
קטגוריה:ברזילאים שנולדו ב-2001
בנטו (כדורגלן)

**בנטו מתאוס קרפסקי** (בפורטוגזית: **Bento Matheus Krepski**; נולד ב-10 ביוני 1999 בקוריטיבה שבברזיל) הוא כדורגלן ברזילאי המשחק בעמדת השוער בקבוצת א-נסר מליגת העל הסעודית ובנבחרת ברזיל.

## קריירת מועדונים
בנטו גדל במחלקת הנוער של אתלטיקו פרנאאנסה. בשנת 2020 החל לשחק בקבוצה הבוגרת של המועדון במסגרת ליגת העל הברזילאית.

ב-17 ביולי 2024 חתם בנטו ל-4 שנים ב-א-נסר ההסעודית.

## קריירה בינלאומית
ב-18 באוגוסט 2023 זומן בנטו לראשונה לסגל נבחרת ברזיל, לקראת משחקי מוקדמות מונדיאל 2026 נגד נבחרות בוליביה ופרו. ב-23 במרץ 2024 ערך את הופעתו הבכורה בנבחרת בניצחון 1-0 על  במשחק ידידות.

נכלל בסגל נבחרת ברזיל לטורניר קופה אמריקה 2024.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:כדורגלני קופה אמריקה 2024
קטגוריה:ברזילאים שנולדו ב-1999
בחטיאר זיינודינוב

**באחטיאר בטירז'אנולי זאינודינוב** (בקזחית: **Бақтияр Батыржанұлы Зайнутдинов**; נולד ב-2 באפריל 1998) היא כדורגלן קזחי, המשחק בקבוצת דינמו מוסקבה ובנבחרת קזחסטן. זיינודינוב יכול לשחק במספר עמדות, קשר, קיצוני, חלוץ ומגן שמאלי.

## קריירה
זיינודינוב גדל במועדון הכדורגל טארז. ב-2017 הוא נבחר לשחקן הכדורגל הצעיר הטוב ביותר בקזחסטן.

ב-25 בנובמבר 2017 חתם באסטנה. ב-11 במרץ 2018 ערך הופעת בכורה בקבוצה הבוגרת בניצחון 0–3 על פ.צ. אקז'ייק. ב-7 באפריל כבש שער בכורה בניצחון 1–6 על אירטיש.

ב-12 בינואר 2019 חתם בקבוצת רוסטוב מהליגה הרוסית. ב-3 במרץ ערך הופעת בכורה בליגה הרוסית בתיקו 1-1 עם יניסיי קרסנויארסק. הוא כבש שער בכורה ב-28 בספטמבר 2019 בניצחון 0–3 על דינמו מוסקבה.

ב-25 באוגוסט 2020 חתם על חוזה ל-5 בצסק"א מוסקבה. ב-3 בנובמבר כבש שער ליגה ראשון בניצחון 0–2 על אורל.

באוגוסט 2023 חתם בבשיקטש.

### נבחרת קזחסטן
זיינודינוב ערך הופעת בכורה בנבחרת הבוגרת של קזחסטן ב-23 במרץ 2018 בניצחון 2–3 על נבחרת הונגריה, משחק בו כבש גם שער בכורה במדים הלאומיים.

## תארים
**אסטנה**
* אליפות קזחסטן: 2018
* הסופר קאפ הקזחי: 2018

**צסק"א מוסקבה**
* גביע רוסי: 2022/2023

## קישורים חיצוניים

קטגוריה:כדורגלנים קזחים
קטגוריה:חלוצי כדורגל קזחים
קטגוריה:קשרי כדורגל קזחים
קטגוריה:כדורגלני אסטנה
קטגוריה:כדורגלני רוסטוב
קטגוריה:כדורגלני צסק"א מוסקבה
קטגוריה:כדורגלני בשיקטש
קטגוריה:ספורטאים זרים ברוסיה
קטגוריה:ספורטאים זרים בטורקיה
קטגוריה:כדורגלני נבחרת קזחסטן
קטגוריה:קזחים שנולדו ב-1998
קטגוריה:כדורגלני דינמו מוסקבה
נינו (כדורגלן)

**מרסיליו פלורנסיו מוטה פיליו** (בפורטוגזית: **Marcilio Florencio Mota Filho**; נולד ב-10 באפריל 1997 ברסיפה שבברזיל), הידוע בכינוי **נינו** (בפורטוגזית: **Nino**), הוא כדורגלן ברזילאי המשחק בעמדת הבלם.
## קריירת מועדונים
נינו גדל במחלקות הנוער של רסיפה וקריסיומה. הוא החל את הקריירה המקצוענית שלו בקבוצה הבוגרת של קריסיומה במסגרת ליגת המשנה הברזילאית.

ב-25 בפברואר 2019 הושאל נינו לפלומיננסה מליגת העל הברזילאית עד לתום עונת . ב-13 בינואר 2020 חתם על חוזה קבוע במועדון.

בינואר 2024, חתם בזניט מליגת העל הרוסית בכדורגל בחוזה עד 2028. ברם, עזב כבר בדצמבר 2025.
## קריירה בינלאומית
נינו היה חלק מסגל הנבחרת האולימפית של ברזיל לטורניר הכדורגל באולימפיאדת טוקיו בשנת 2021, וערך שש הופעות בטורניר. הוא זכה עם הנבחרת במדליית זהב.

ב-18 באוגוסט 2023 זומן נינו לראשונה לסגל נבחרת ברזיל, לקראת משחקי מוקדמות מונדיאל 2026 נגד נבחרות בוליביה ופרו. ב-22 בנובמבר ערך את הופעתו הבכורה בנבחרת בהפסד 1-0 ל.

## תארים
;נבחרת ברזיל
* מדליית זהב אולימפית (1): טוקיו 2020

;זניט
* אליפות רוסיה (1): 2023/2024

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:רסיפה: כדורגלנים
קטגוריה:כדורגלני קריסיומה
קטגוריה:כדורגלני פלומיננסה
קטגוריה:כדורגלני זניט סנקט פטרבורג
קטגוריה:כדורגלני נבחרת ברזיל
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:ספורטאים ברזילאים ברוסיה
קטגוריה:ברזילאים שנולדו ב-1997
נקסט ויז'ן מערכות מיוצבות

**נקסט ויז'ן מערכות מיוצבות בע"מ**, המוכרת בשם המקוצר **נקסט ויז'ן**, היא חברה ציבורית ישראלית, העוסקת בייצור מערכות צילום מיוצבות, לכלים קרקעיים ואוויריים, לשימושים צבאיים ואזרחיים.

## היסטוריה
החברה נוסדה באפריל 2009 על ידי בוריס קיפניס (CTO) וחן גולן (יו"ר). ביוני 2010 הצטרף לחברה מיכאל גרוסמן, המשמש כמנכ"ל החברה. אחד המשקיעים בחברה בתחילת דרכה הוא עמירם לוין. משקיע נוסף, יוסי סנדלר, הוא דירקטור בחברה.

ביוני 2021 גייסה החברה כ-113 מיליון ש"ח והפכה לחברה ציבורית, שמניותיה נסחרות בבורסה לניירות ערך בתל אביב.

בספטמבר 2025 גייסה החברה 400 מיליון דולר.

על פי דיווח החברה לבורסה לניירות ערך בתל אביב הכנסות החברה עלו ב-32% ל-37 מיליון דולר ברבעון השני של 2025

## מוצרים
החברה מפתחת ומייצרת מערכות צילום מיוצבות, המותקנות בכלים קרקעיים ובעיקר בכלים אוויריים כגון כטמ"מים ורחפנים, לשימושים צבאיים ואזרחיים. מוצרי החברה הם בטווח משקל של 115–2,000 גרם. לחברה פטנטים אחדים על מוצריה.

## לקוחות
לחברה לקוחות במדינות רבות בעולם. כמעט כל לקוחות החברה הם יצרני מערכות ולא משתמשי קצה. שני לקוחות בולטים הם החברות הישראליות יוויז'ן אייר ואלביט מערכות.

## קישורים חיצוניים
* 

* 
* 
* 
* 

## הערות שוליים

קטגוריה:ישראל: תעשייה
קטגוריה:רעננה: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2009
נייר עבודה

**נייר עבודה** (**working paper**) עשוי להיות אחד הדברים הבאים:
* **נייר עבודה** או **נייר טכני** באקדמיה. לעיתים קרובות, חוקרים מפרסמים ניירות עבודה כדי לחלוק רעיונות לגבי נושא או כדי לעורר משוב לפני הגשה ללכנס אקדמי שנבדק בידי עמיתים או לכתב עת אקדמי. ניירות עבודה הם לרוב הבסיס לעבודות קשורות, ועשויות כשלעצמן להיות מצוטטות על ידי מאמרים של ביקורת עמיתים. הם עשויים להיחשב כספרות אפורה. בניגוד למאמר מדעי, נייר עבודה לא עובר ביקורת עמיתים.
* לפעמים המונח נייר עבודה משמש שם נרדף לדוח טכני. ניירות עבודה מפורסמים בדרך כלל באתרי אינטרנט, השייכים למחבר או למוסד המזוהה עם המחבר. האו"ם משתמש במונח "נייר עבודה" בערך במובן זה עבור טיוטות של החלטות של האומות המאוחדות
* **מסמכי עבודה** - מסמכים הדרושים לקטינים לקטין כדי לקבל עבודה במדינות מסוימות בתוך ארצות הברית. מסמכים כאלה מחייבים בדרך כלל את המעסיק, ההורה / אפוטרופוס, בית הספר והרופא להסכים לתנאי העבודה שנקבעו על ידי המעסיק.
* ניירות עבודה של ביקורת (Audit working papers): מסמכים הנדרשים לביקורת בדוחות הכספיים של חברה. ניירות העבודה הם רכושו של משרד רואי החשבון העורך את הביקורת. מסמכים אלה מכונים באופן רשמי כ"תיעוד ביקורת" (audit documentation) או לפעמים "קובץ הביקורת" (audit file). המסמכים משמשים הוכחה לנוהלי ביקורת שבוצעו, ראיות שהושגו ולמסקנה או חוות הדעת אליה הגיע המבקר.

## ראו גם
* הדפסה מוקדמת
* ספרות אפורה

קטגוריה:תיעוד, תקשורת והוראת מדע וטכנולוגיה
קטגוריה:מידע
קטגוריה:השיטה המדעית
יאוגאן

שמאל|ממוזכר|200px|דגם לוויין Yaogan
**יָאוגָאן וֵיישִׂינְג** (בסינית:; בתרגום לעברית: לוויין חישה מרחוק) הוא שם שקיבלו לווייני ריגול מתוצרת סין ששוגרו למטרות שונות. הלוויין הראשון שוגר בשנת 2006, ושיגורים נמשכים עד היום. הלוויינים החליפו בהדרגה לווייני סדרה FSW. נכון לאוגוסט 2023, בוצעו 123 שיגורים.

הלוויינים מעבירים את המידע לחיל התמיכה האסטרטגית של צבא השחרור העממי. כל הלוויינים נבנו בסין ושוגרו מאתרי שיגור שונים ברחבי המדינה. בנוסף למספר ייעודי (למשל, Yaogan-18) הלוויינים משויכים לסדרה Jianbing ("שומר" או "סייר") בהתאם לדגם הלוויין וייעודו (לוויין FSW ראשון היה משויך כ-Jianbing-1).

בסוף שנות ה-70 של המאה ה-20, מדעני סינים החלו לפתח טכנולוגיה של מכ"ם מפתח סינתטי. בין המטרות היה לאפשר קבלת מידע עדכני ולא תלוי בתנאי מזג אוויר על היקף כוחות הצי במצר טאיוואן. הפיתוח הסתיים רק בשנת 2006 כאשר שוגר לוויין Yaogan-1 שמשויך לסדרה Jianbing-5. הלוויין נבנה במכון לטכנולוגיית חלל בשנחאי. הלוויין היה במשקל 2,700 ק"ג ופעל במסלול מסונכרן-שמש. בהמשך שוגרו לוויינים נוספים שהיו מתקדמים יותר. לוויין אחרון מסדרות אלו Yaogan 33-2 שוגר בשנת 2022.

להשלמת תמונה מודיעינית שוגרו לווייני צילום. לוויין ראשון Yaogan 2 שוגר בשנת 2006 והוא שייך לסדרה Jianbing-6. לוויינים אלו היו בעלי רגישות עד 0.8 מ'. לוויינים אלו החליפו לוויינים מסדרה Ziyuan 2. הם פעלו במסלול לווייני נמוך ושיגורים נמשכו עד לשנת 2016. בשנת 2011 לוויין מסוג זה נמכר לוונצואלה והיה לוויין צילום ראשון שנמכר על ידי סין למדינה זרה. אחרי 2016 פותחו דגמים מתקדמים יותר מסדרות Jianbing-12, ianbing-11, Jianbing-10, Jianbing-9

בתחום מודיעין אותות הפעילות החלה בשנת 2010 עם שיגור לוויין מסדרה Jianbing-8. לוויינים אלו פועלים בשלשות. עד לשנת 2022 שוגרו תשע שלשות של לווייני מודיעין אותות. בשנת 2017 החלו שיגוריי לוויינים מסדרה CX-5, מכיוון שהם משוגרים בשלשות, הערכה היא שהם מבצעים מודיעין אותות.

## קישורים חיצוניים
* תיאור לוויינים
* מידע על שיגורים ולוויין

## הערות שוליים

קטגוריה:לוויינים סינים
קטגוריה:לווייני ריגול
קטגוריה:צילום על ידי לוויין
רפאל וייגה

**רפאל קוואלקנטה וייגה** (בפורטוגזית: **Raphael Cavalcante Veiga**; נולד ב-19 ביוני 1995 בסאו פאולו שבברזיל) הוא כדורגלן ברזילאי המשחק בעמדת הקשר ההתקפי בקבוצת פלמיירס מליגת העל הברזילאית ובנבחרת ברזיל.

## קריירת מועדונים
וייגה גדל במחלקות הנוער של פורטוגזה, פאו דה אסוקאר וקוריטיבה. בשנת 2016 החל לשחק בקבוצה הבוגרת של קוריטיבה במסגרת ליגת העל הברזילאית.

מאז שנת 2017 משחק בפלמיירס מליגת העל הברזילאית, מלבד עונת  בה הושאל לאתלטיקו פרנאאנסה, גם היא מליגת העל הברזילאית.

## קריירה בינלאומית
ב-25 במרץ 2023 ערך וייגה את הופעת הבכורה שלו בנבחרת ברזיל, בהפסד 1–2 לנבחרת מרוקו במשחק ידידות.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני קוריטיבה
קטגוריה:כדורגלני פלמיירס
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:ברזילאים שנולדו ב-1995